钦定古今图书集成/理学汇编/学行典/第269卷 > 石砒
## 钦定古今图书集成/理学汇编/学行典/第269卷 > 石砒

按《闻见前录》：国初隐士石砒居洛阳之北邙山，冯拯
侍中为留守。砒每骑驴直造侍中，见必拜之，饮酒至
醉乃去。砒好作诗，多道家语，有曰：“结网蜘蛛翻仰肚，
转枝啄木倒垂头。”意谓谋利者如此。又曰：“蜗牛角上
争闲事，石火光中寄此身。”意谓好利者若此。洛人颇
能诵之。一日，自城中饮酒大醉，骑驴夜归，失所在。